N'wa-Mzamani u lo vhe a swi vona leswaku Sathana a xo n'wi hlekula nkarhi lowuya a a ehlekete leswaku xikhongelo xakwe a xi hlamuriwile. Matimba ya n'wi lan'wile hinkwawo, a tsandzeka hambi ku pfula nomu wunene lowu. A a twa wonge marhambu yakwe hinkwawo emirini wakwe a ya hlakele, ya hlakatiwa hi maxangu yo vangiwa hi nuna wa sindza ra honyololo na n'wana wa xipandzanhloko. A a nga ha hefemuli, moya a wo nghena wu huma hi ku rhandza. Yena a a nga ha ri na vulawuri ehenhla ka wona. A a hanya a file. Hi ndlela yoleyo N'wa-Mzamani a nga hlamulangi nchumu hi nomu wakwe kambe mbilu a yi pfimbelanile hi marito na tinhlamulo. "Ndzo kombela," ku tlakuka Shivambu exitulwini, a nkhinsama hi matsolo emahlweni ka Mabasa. "Ndzo kombela. Ndzi rivaleleni. Ndzi ta tirha hi ku tshembeka ku sukela sweswi." Tsalwavutomi (Biography) (Ri suka eka Xigiriki, maviti bios (βιος), leswi vulaka 'vutomi', na graphein, leswi vulaka 'ku tsala') i xiyenge xa Vutsari kumbe Tifilimi lexi nyikelaka matimu lama heleleke hi swiendleko leswi hlawulekeke evuton'wini bya munhu loyi a tiviwaka swinene. Hambileswi matimu lawa ma nga ha vulavulaka hi  marungula yo tumbuluxiwa (fiction) ya munhu, vito leri ri tirhisiwa ngopfu eka vanhu lava hanyeke/hanyaka.  Ku hambana na mikomiso ya matimu ya vutomi bya munhu, lama fanaka na Vuxokoxoko bya munhu kumbe papilanhlavutelocurriculum vitae, Tsalwavutomi i rungula leri yaka emahlweni ri xiyisisa vumunhu, swihlawulekisi na xiyimo xa yena emugangeni lowu a hanyaka/hanyeke eka wona.